السلام عليكم ورحمة الله وبركاته. حبيب قلبنا الغالي اختنا الحبيبة. كل سنة وانتم طيبين. النهاردة مع حلقة جديدة من ادركوا اللحظة الفارقة. الحقوا فرصة ان احنا نعرف قد ايه ذكر الله ممكن يغير حياتنا. النهاردة هنتكلم عن ذكر الله واثره في حب الله
الذكر ده يا جماعة اصلا رسالة حب لك من ربنا. انت بتقول لربنا كده انا يا رب ما بنساكش ابدا. كل الناس يا رب ماشية تتكلم عن الدنيا. دي ماشية تتكلم عن اللي بتحبه. وده ماشي يتكلم عن العمارة اللي بيبنيها. وده ماشي
عن مشكلته وانا ماشي بذكرك انت يا رب. عشان كده يا جماعة ذكر الله ثوابه كبير اوي اوي اوي. رغم انه عمل بسيط جدا. لان كل الناس بتتكلم في اي حاجة الا عن ربنا. وانا ماشي بذكرك انت يا رب. لما اب يبعتوا له يقولوا له ابنك
اللي في الغربة دايما في سيرتك. يفرح قد ايه. عشان كده ذكر الله رسالة حب من الله لك. لان مجرد انك ذكرت الا شوفي ربنا بيديكي ثواب قد ايه. ويقول للملأ الاعلى انه يذكرك امامهم زي ما انت ما بتذكريه في الدنيا. ليه؟ هو انا
استاهل كل ده منك يا رب. ذكر الله. بيعرفك قيمة كل دقيقة في حياتك. انك الدقيقة تساوي قصور في الجنة. الدقيقة من عمرك تساوي اشجار وجناين في الجنة. عشان كده العبادة الجميلة اوي دي مش اسمها التذكر. اسمها الذكر. لان
التزكر يعني انا بنسى وافتكر. الذكر يعني لا انساك يا رب. لا انساك بنام وانا قلبي عايش مع جلالك يا رب. تخيلوا يا اخوانا اسر ذكر الله في اربع حاجات. ودي اعظم اربع عطاءات من الله للذاكرين. واحد ان انت تحبي ربنا. ازاي؟ احنا قعدنا نتكلم
عن الممثلين والممثلات لحد ما حبناهم. قعدنا نتكلم عن الكورة لحد ما حبناه. طب ما تيجي نتكلم عن ربنا عشان نحب ربنا. الحاجة التانية اسر الزكر في ان ربنا اللي يحبك لما الله يراك مشغولة به. عايشة بقلبك مع جلاله. ربنا يحبك اكتر من البشر كلهم. الحاجة التالتة
فاذكروني اذكركم. يا جماعة قلب الانسان بيشيب وبيرتجف. لما يحس بمعنى اذكركم اي اذكروني بالثناء آآ ازكركم بالعطاء. يعني ربنا هيغير لك حياتك بسبب ذكر الله. الحاجة الرابعة معية الله. انا
مع عبدي حين يذكرني. كلمة تزلزل القلب والله يا اخواني انا يا رب انا تبقى جليس يا رب تبقى جليسي لمجرد ان انا تحركت به. تحركت بذكرك شفتاي يا رب. انا مع عبدي ما ذكرني وتحركت بي شفتاه
يعني معية الحاجة تسيب القلب. ان ربنا يبقى جليس ومعي وصاحبي في الحياة. لان انا مداوم على ذكر الله طب تخسري ربنا عشان ايه؟ تخسر مجالسة ربنا لك عشان ايه؟ عشان كده عايزين النهاردة ناخد احب
بالذكر الى الله توصيتنا النهاردة احب الكلمات الى الله اربع كلمات. هناخدهم النهاردة وتوصيتنا ان طول اليوم لحد ما نتقابل بكرة نفضل نهتف لله بهم. قال رسول الله صلى الله عليه وسلم احب الكلام الى الله اربع. سبحان الله والحمد لله
ولا اله الا الله والله اكبر. كل كلمة من الاربعة دول يا حبيب قلبي. هناخدها في حلقة ولكن النهاردة ناخد الاربعة على بعض في الرسول عليه الصلاة والسلام في حديس صحيح بيقول انها خير مما طلعت عليه الشمس
تخيل كده كل الابراج والعمارات والفلل والقرى السياحية والجزر السياحية والمطارات مليارات والبنوك اللي طلعت عليها الشمس الاربع كلمات دول احب الى الله منهم. الرسول عليه الصلاة والسلام بيقول للصحابة ايعجز احدكم ان
كل يوم مثل احد. قالوا يا رسول الله مين اللي يقدر يشتغل مثل احد؟ فقال سبحان الله اعظم عند الله من الاحد والحمد لله اعظم عند الله من جبل احد. ولا اله الا الله اعظم عند الله من
جبل احد. والله اكبر اعظم عند الله من جبل احد. ايه الثواب العظيم ده؟ الرسول عليه الصلاة والسلام بيقول للصحابة خذوا جنتكم من النار خلوا بينكم وبين النار وقاية. قالوا له يا رسول الله ايه جنتنا من النار؟ فقال سبحان الله والحمد لله ولا اله الا
الله الله اكبر. سبحان الله! حاجة جبارة يا جماعة! سبحان الله! يعني يا رب بانزهك عن كل نقص. الحمد لله يعني يا رب بكل كمال لا اله الا الله يعني يا رب التنزيه عن كل نقص والوصف بكل كمال ده لك انت لوحدك مش لحد غيرك. والله
الله اكبر يعني يا رب بعد ما نزهتك عن كل نقص. ووزفتك بكل كمال انت اكبر من كل ده واعظم من كل ده كده النبي عليه الصلاة والسلام قال ان الكلمات دي احب الكلمات الى الله. النهاردة بنقول ان ذكر الله ده رسالة حب منك لربنا. وثوابه رسالة حب
من ربنا لك اللي قدر الكلمة اللي خارجة من لسانك وقلبك دي. يبقى النهاردة خدنا احب الكلمات الى الله سبحانه وتعالى. الرسول عليه الصلاة والسلام يقول ان الاربع كلمات دول لما انت بتقولهم بيصعدوا ويتعاطفوا حول العرش بصوتك. فتذكر بهن عند الله
الا يحب احدكم ان يكون له ما يذكر به عند الله. يعني انت تقعدي طول اليوم تسبحي بالاربع كلمات فالملايكة تقول صوت من هذا يقولوا صوت فلانة او صوت فلان. حول العرش بصوتك. تذكر
بهذه الكلمات عند الله سبحانه وتعالى. سبحان الله والحمد لله ولا اله الا الله والله اكبر. ادركوا لحظة الفارقة اللي هيعيش العشر تيام دول مع ذكر الله. حياته هتتغير. حياته هتتملى كرامات. هتتملى عطاءك
هتتملى انوار اللي قلبه هيستحمى في نهر الذكر في العشر تيام دول لن يترك الذكر ابدا ما حياه حبايب قلبنا في الله. حبيب قلبي الغالي. اختي الحبيبة ربنا يوفقكم. شدوا حيلكم. لحد ما نتقابل بكرة ان شاء الله. مع ذكر جديد
عطاء جديد من عطاءات الله للذاكرين في ادركوا اللحظة الفارقة